Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1313

33. §-ára figyelemmel olyan időpontra kell kitűzni, amikor tárgyalási anyagként az előző évről szóló beszámoló, illetve a tárgyévre vonatkozó költségvetés javaslata rendelkezésre áll. 5.3. Rendkívüli közgyűlést kell összehívni, ha azt az igazgatótanács, vagy az összes szavazatok legalább 15%- ával rendelkező tagok — az ok és cél megjelölésével — azt írásban kérik. A lebonyolítás, a dokumentálás, a határozathozatal és a határozatok végrehajtásának módja (a meghívási időközben mutatkozó eltérést kivéve) a rendes és rendkívüli közgyűlések tekintetében azonosak. 5.4. A közgyűlési meghívót a rendes közgyűlésre az igazgatóság küldi ki a tagoknak úgy, hogy a kézbesítés a kitűzött időpontot legalább négy héttel megelőzze. Az igazgatóság köteles megküldeni a tagoknak a napirendi pontok írásbeli előkészítő anyagát, a közgyűlés időpontját megelőző 15 nappal. 5.5. A rendkívüli közgyűlést az ennek indítványozására jogosultak felhívására ugyancsak az igazgatóság hívja össze, éspedig — ha az indítványozók sürgősséget is kérnek — 15 napos meghívási időközzel. Az előkészítő anyag ez esetben az összehívásra jogosultak indítványa, amihez az igazgatóság csatolhatja saját észrevételeit. 5.6. A tagoknak joguk van az előkészítő anyagokra írásbeli észrevételt vagy alternatív javaslatot tenni, ezeket tárgyalási anyagnak kell tekinteni, ha legkésőbb az ülést megelőző 8 napig az igazgatóságnak és minden tagnak kézbesítik. 5.7. A közgyűlésen a jogi személy tagot, a jogi személyiséggel nem rendelkező gazdasági társaságot törvény szerinti képviselője, vagy közokiratba, illetőleg teljes bizonyító erejű magánokiratba foglalt meghatalmazottja képviselheti. A természetes személy tagot közokiratba, vagy teljes bizonyító erejű magánokiratba foglalt meghatalmazottja képviselheti. 5.8. A közgyűlésre érkezők az előre elkészített jelenléti ívet tartoznak aláírni, aminek ellenében szavazatuk számát feltüntető szavazólapot kapnak. A jelenléti ív a közgyűlési jegyzőkönyv melléklete. 5.9. A közgyűlés határozatképes, ha azon a szavazatok többségét képviselő tagok jelen vannak. 5.10. Ha a közgyűlés nem határozatképes, a 8 napon belüli időpontra összehívott második közgyűlést — az eredeti napirenden szereplő ügyekben — a megjelentek számától függetlenül határozatképesnek kell tekinteni. 5.11. Ha a megjelentek száma a határozatképességet valószínűsíti, a közgyűlés elnököt választ. 5.12. Az elnök a közgyűlés megnyitása után — a jelenléti ív alapján — megállapítja, hogy az határozatképes-e. Igenlő esetben az elnök felhívására a közgyűlés megválasztja azt a két személyt, akiknek a közgyűlési jegyzőkönyvet hitelesíteniük kell. 1998/54. szám 5.13. A jegyzőkönyvnek — a napirend sorrendjéhez igazodva — tartalmaznia kell a felszólalások tömörített lényegét, majd a szavazás eredményét, külön feltüntetve a javaslat mellett, a javaslat ellen szavazókat és a tartózkodó szavazatok számát. Olyan kérdést napirendre tűzni, amely a meghívóban nem szerepelt, csak akkor lehet, ha a közgyűlésen a tagok 75%-a részt vesz, és a napirendre tűzéssel valamennyien egyetértenek. 5.14. A szavazás a szavazólap felmutatásával nyíltan történik. A határozat akkor tekinthető érvényesnek, ha a határozati javaslatra leadott szavazatok száma a jelenlévő tagok összes gyakorolható szavazatához viszonyítva eléri a törvényben, illetve a jelen Alapszabályban előírt egyszerű vagy minősített többséget. 5.15. A közgyűlés minősített — kétharmados — többségi szavazata szükséges az 5.1. pont a) és b) pontjaiban említett ügyekben hozandó határozathoz. 5.16. Az 5.15. pontban fel nem sorolt ügyekben a közgyűlésnek a megjelent tagok szavazatainak számához viszonyított egyszerű szótöbbséggel hozott határozata elegendő a határozat érvényességéhez. 5.17. A tagot megillető szavazat a tv. 21. §-a szerint alapszavazatból és többletszámból adódik. 5.17.1. Alapszavazatként minden tagot egy szavazat illet meg, amely az összes szavazatok 50%-a. 5.17.2. A további 50% többletszavazat úgy kerül felosztásra a tagok között — három tizedesig számítva —, amilyen mértékben az előző naptári évben a forgalmuk egyenlege alapján a tagi hozzájárulást megfizették. 5.17.3. Az igazgatóság március 31-éig minden taggal tájékoztató jelleggel közli az előző évben fizetett tagi hozzájárulás alapján a tárgyévben a tagot megillető szavazatok arányát. 5.17.4. A tagság évközi változásából eredő szavazatszám-változásokat az igazgatóság a közgyűlést megelőzően — a közgyűlési meghívóval együtt — közli a tagsággal.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes